Генерал Кантарджиево
Генера̀л Кантарджѝево е село в община Аксаково, област Варна, Североизточна България. Старото му име е Чавуш кьой („село Сержант“).

География 
Намира се на 30 км североизточно от град Варна.

История 
През Османския период селото се нарича Чауш кьой. По време на румънското господство над Южна Добруджа крайграничното село попада в Кралство Румъния и е преименувано на Вънатори. На 20 юни 1929 е регистрирано нападение и опит за самоуправство от страна на румънски колонисти над жители на селото. От 27 юни 1942 г. селото е наречено Генерал Кантарджиево, в чест на генерал-лейтенант Тодор Кантарджиев.

Население 
Численост на населението според преброяванията през годините:

Етнически състав

Преброяване на населението през 2011 г. 
Численост и дял на етническите групи според преброяването на населението през 2011 г.:

Религии 
Местните жители са православни християни.

Обществени институции 
В кметството е обособена малка библиотека, работеща само сутрин. Пощата в селото функционира.

Забележителности 
Около селото има лозови масиви, от които се произвежда вино. Чужденци (предимно англичани и руснаци) са закупили къщи в селото, които използват за отдих и постоянно живеене. Климатът и близостта на селото до морските курорти го прави предпочитана дестинация. Кранево е на 9 км, а Албена на 13 км. Има видимост в хубаво време към Кранево и морето. Има чужденци, практикуващи селски туризъм, които посещават селото с джип сафари и микробуси през лятото.

Редовни събития 
Празникът на селото (събор) се провежда на 2 юни или па първата събота след деня на центъра на селото.

Източници 

Села в област Варна
Населени места в община Аксаково